Προεδρικές εκλογές στις Μαλδίβες (2023)

Προεδρικές εκλογές διεξήχθησαν στις Μαλδίβες το Σάββατο, 9 Σεπτεμβρίου 2023, με έναν δεύτερο γύρο να διεξάγεται στις 30 Σεπτεμβρίου. Ο εν ενεργεία πρόεδρος Ιμπραΐμ Μοχάμετ Σολίχ επεδίωξε την επανεκλογή του, έχοντας προηγουμένως νικήσει τον τότε Πρόεδρο της Λαϊκής Μάτζλις Μοχάμεντ Νασίντ στις εσωκομματικές εκλογές του Δημοκρατικού Κόμματος των Μαλδίβων. Ο υποψήφιος του Λαϊκού Εθνικού Κογκρέσου και δήμαρχος της Μαλέ Μοχάμετ Μουιζού κέρδισε τις εκλογές με ποσοστό 54%, νικώντας τον Ιμπραΐμ Μοχάμετ Σόλιχ και αναδειχθείς εκλεγμένος πρόεδρος των Μαλδίβων. Ήταν η τέταρτη συνεχόμενη εκλογική αναμέτρηση κατά την οποία πρόεδρος των Μαλδίβων δεν κατάφερε να επανεκλεγεί — ο τελευταίος που το είχε καταφέρει ήταν ο Μαουμούν Αμπντούλ Γκαγιούμ, ο οποίος ήταν ο μοναδικός υποψήφιος στις εκλογές του 2003.

Υπόβαθρο
Ο πρώην πρόεδρος Αμπντάλα Γιαμίν από το Προοδευτικό Κόμμα των Μαλδίβων (PPM) είχε ανακοινώσει την υποψηφιότητά του για την προεδρία, όμως λόγω της καταδίκης του το 2018 σε 11 χρόνια φυλάκισης για διαφθορά και ξέπλυμα χρήματος σχετικά με το σκάνδαλο της Εταιρείας Μάρκετινγκ και Δημοσίων Σχέσεων των Μαλδίβων, ήταν μη επιλέξιμος για την κάλπη. Ο αντιπρόεδρος του PPM Μοχάμετ Μουιζού φέρεται να έθεσε υποψηφιότητα εκ μέρους του ως υποψήφιος του Λαϊκού Εθνικού Κογκρέσου, στο οποίο προσχώρησε πριν τις εκλογές. Ο Αμπντάλα Γιαμίν εξέφρασε την υποστήριξή του στην υποψηφιότητα του Μουιζού, αν και προηγουμένως είχε καλέσει σε μποϊκοτάζ των εκλογών.

Ο πρώην υπουργός Άμυνας και Εθνικής Ασφάλειας Μοχάμετ Ναζίμ του Εθνικό Κόμμα των Μαλδίβων ανακοίνωσε την υποψηφιότητά του για την προεδρία. Το Κόμμα Τζουμοχουρί ανακοίνωσε επίσης πως θα προτείνει υποψήφιους. Ο Ιλιάς Λαμπίμπ του νεοσυσταθέντος κόμματος Δημοκράτες αυτοπροτάθηκε ως υποψήφιος. Ανεξάρτητοι υποψήφιοι όπως οι Άχμεντ Φάρις Μαουμούν (γιος του Μαουμούν Αμπντούλ Γκαγιούμ), Ουμάρ Νασίρ και Χασάν Ζαμίλ επίσης ανακοίνωσαν υποψηφιότητα. Αυτές οι εκλογές είχαν τον μεγαλύτερο αριθμό υποψηφίων από την πρώτη άμεση εκλογική αναμέτρηση το 2008, όταν είχαν συμμετάσχει έξι υποψήφιοι.

Καθώς κανένας υποψήφιος δεν συγκέντρωσε πάνω από το 50% των ψήφων στον πρώτο γύρο, οι δύο πρώτοι, ο Μουιζού και ο εν ενεργεία Σολίχ, προχώρησαν σε δεύτερο γύρο.

Εκλογικό σύστημα
Οι Μαλδίβες διαθέτουν προεδρικό σύστημα διακυβέρνησης, όπου ο πρόεδρος είναι τόσο αρχηγός κράτους όσο και αρχηγός κυβέρνησης. Ο πρόεδρος εκλέγεται μέσω άμεσης ψηφοφορίας κάθε πέντε χρόνια και μπορεί να εκλεγεί το πολύ για δύο θητείες, όπως ορίζει το Σύνταγμα των Μαλδίβων. Ο νόμος και το σύνταγμα των Μαλδίβων παρέχουν στους πολίτες το δικαίωμα ψήφου και υποψηφιότητας από την ηλικία των 18 ετών.

Στις εκλογές, ο υποψήφιος που λαμβάνει την απόλυτη πλειοψηφία (πάνω από 50%) των έγκυρων ψήφων εκλέγεται πρόεδρος. Αν κανένας δεν συγκεντρώσει πλειοψηφία, η διαδικασία προχωρά σε δεύτερο γύρο μεταξύ των δύο επικρατέστερων υποψηφίων, τουλάχιστον 21 ημέρες μετά τον πρώτο γύρο. Ο υποψήφιος που συγκεντρώνει την πλειοψηφία ανακηρύσσεται πρόεδρος. Τα επίσημα αποτελέσματα ανακοινώνονται από την Εκλογική Επιτροπή και δημοσιεύονται στο κυβερνητικό φύλλο εντός επτά ημερών από την ημέρα της ψηφοφορίας.

Εκστρατεία
Κεντρικό θέμα της προεκλογικής εκστρατείας ήταν η στάση των Μαλδίβων απέναντι στην Κίνα και την Ινδία. Ο εν ενεργεία Ιμπραΐμ Μοχάμετ Σολίχ υποστήριξε την πολιτική «Ινδία πρώτα», στοχεύοντας στην ενίσχυση των δεσμών με τον γεωγραφικό και πολιτιστικό γείτονα. Αντιθέτως, ο Μοχάμετ Μουιζού, με σύνθημα «Έξω η Ινδία», κάλεσε για την αποχώρηση των ινδικών στρατιωτικών δυνάμεων από το αρχιπέλαγος, προωθώντας στενότερες σχέσεις μεταξύ Κίνας–Μαλδίβων. Η στάση αυτή εναρμονιζόταν με την πολιτική του πρώην προέδρου Αμπντάλα Γιαμίν, ιδρυτή του ΛΕΚ, υπό τον οποίο οι Μαλδίβες είχαν ενταχθεί στην Πρωτοβουλία Ζώνης και Δρόμου της Κίνας.

Ο Μουιζού επίσης υποστήριξε την απελευθέρωση του Γιαμίν, ο οποίος εκτίει ποινή 11 ετών φυλάκισης για δωροδοκία και ξέπλυμα χρήματος, ζητώντας τη μεταφορά του σε κατ’ οίκον περιορισμό. Δύο εβδομάδες πριν τον δεύτερο γύρο, ο Γιαμίν υπέβαλε αίτημα μεταφοράς για λόγους υγείας.

Δεύτερος γύρος
Ο Μουιζού έλαβε 46% των ψήφων στον πρώτο γύρο, έναντι 39% του Σολίχ. Μέσα ενημέρωσης απέδωσαν το αποτέλεσμα αυτό στη ρήξη μεταξύ του προέδρου Σολίχ και του πρώην προέδρου Μοχάμεντ Νασίντ, του οποίου ο υποψήφιος Ιλιάς Λαμπίμπ έλαβε 7%. Καθώς ούτε ο Μουιζού ούτε ο Σολίχ συγκέντρωσαν απόλυτη πλειοψηφία, προγραμματίστηκε δεύτερος γύρος για τις 30 Σεπτεμβρίου.
Ο Ουμάρ Νασίρ και ο Αχμέτ Φάρις Μαουμούν δεν υποστήριξαν κανέναν υποψήφιο για τον δεύτερο γύρο. Ο Μοχάμεντ Ναζίμ υποστήριξε τον Μουιζού. Αν και ο Κάσιμ Ιμπραήμ  κάλεσε τους υποστηρικτές του να ψηφίσουν κατά συνείδηση, ο υποψήφιος αντιπρόεδρός του Αμίν Ιμπραήμ και η γραμματεία του κόμματος υποστήριξαν τον Σολίχ.
 Αποτελέσματα 
+Αποτελέσματα προεδρικών εκλογών των Μαλδίβων του 2023Commission électorale..ΥποψήφιοιΚόμματα1ος γύρος2ος γύρος Ψήφοι % Ψήφοι % Μοχάμετ ΜουιζούΧουσαΐν Μοχάμετ Λατίφ PPM-PNC 46,0654,04 Ιμπραΐμ Μοχάμετ Σολίχ<small>Μοχάμετ Ασλάμ/small> MDP 39,0545,96 Ιλιάς ΛαμπίμπΧουσαΐν Αμρού DEMS 7,18 Ουμάρ ΝασίρΑχμέτ Σαλίμ Ανεξάρτητος 2,87 Κασίμ ΙμπραΐμΑμίν Ιμπραΐμ JP 2,47 Αχμέτ Φαρίς ΜαουμούνΑμπντούλ Σατάρ Γιουσούφ Ανεξάρτητος 1,35 Μοχάμετ ΝαζίμΑντίλ Νασίρ MNP 0,86 Χασάν ΖαμίλΜαριγιάμ Αλίμ Ανεξάρτητος 0,15 Έγκυρα ψηφοδέλτια  97,86  96,81 Άκυρα και λευκά ψηφοδέλτια  2,14  3,19 Σύνολο  100  100 Αποχή  20,15  12,69 Εγγεγραμμένοι / συμμετοχή  79,85  87,31

 Επακόλουθα 
Την επομένη των εκλογών, οι απαιτήσεις του Μοχάμετ Μουιζού για την απελευθέρωση του Αμπντάλα Γιαμίν καρποφόρησαν, καθώς ο πρώην πρόεδρος μεταφέρθηκε σε κατ’ οίκον περιορισμό.
O Μουιζού ορκίστηκε πρόεδρος των Μαλδίβων στις 17 Νοεμβρίου 2023.

 Παραπομπές

2023
Μαλδιβες